paragraph_text: Jennifer Shrader Lawrence (Louisville, Kentucky, 15. kolovoza 1990.) američka je filmska i televizijska glumica. Imala je glavne uloge u TBS-ovoj seriji The Bill Engvall Show i u nezavisnim filmovima Ravnica u plamenu i Zimska kost, za koji je dobila brojne pohvale i nominaciju za Oscar za najbolju glavnu glumicu. S 20 godina postala je druga najmlađa glumica koja je bila nominirana za tu nagradu. Veću popularnost stekla je ulogom Mystique (Raven Darkhölme) 2011. godine u filmu  X-Men: First Class Najpoznatija je po ulozi Katniss Everdeen u filmu Igre gladi, adaptaciji prve knjige trilogije Igre gladi koju je napisala Suzanne Collins. Uspjeh je nastavila i u idućim nastavcima tog serijala - Igre gladi: Plamen (2013.), Igre gladi: Šojka rugalica - 1. dio (2014.) i Igre gladi: Šojka rugalica - 2. dio (2015.). 2013. godine Jennifer je dobila nagradu Oscar za najbolju glavnu glumicu za svoju ulogu u filmu  U dobru i zlu. Iste godine izlazi i film Američka prevara u kojem Jennifer glumi ulogu Rosalyn Rosenfeld i za nju dobiva svoju treću nominaciju za Oscar (ovoga puta za najbolju sporednu glumicu). 2014. godine glumi u filmu X-Men: Days of Future Past, a 2016. u idućem nastavku X-Men: Apocalypse. Jennifer će glumiti ulogu Mystique i u idućem nastavku X-Men sage "X-Men: The Dark Phoenix". Godine 2015. glumi glavnu ulogu u filmu Joy, snimljenom po istinitoj životnoj priči Joy Mangano. Za tu ulogu Jennifer je opet nominirana za nagradu Oscar. Krajem 2016. godine pridružuje se Chrisu Prattu u filmu  Putnici gdje joj je pripala glavna uloga Aurore Lane. Jennifer trenutno radi na nekoliko novih projekta, među kojima su i filmovi "Mother" i "Red Sparrow", koji će svjetlo dana ugledati u jesen 2017. godine.